Excursions de tot el dia per a la Gent Gran.- La Vall del Llobregat (VI) de Cal Vidal a Sant Esteve Soldevila
2023-09-26, 2023-09-28
Itinerari: Sortirem de la Colònia Vidal i per una pista planera entre camps i boscos arribarem a la Colònia de Cal Riera. Poc després creuarem la riera de Merlès i seguint la ruta de les colònies tèxtil, arribarem fins a l’Ametlla de Merola, on val la pena aturar-s’hi i resseguir els seus carrers. Aviat deixarem enrrere el Berguedà i entrem al Bages per Navàs, seguirem per Can Foracades fins arribar arribar a la colònia Soldevilla o de Sant Esteve.
Distància: 9,00 km
Desnivell:+145/-145m

BTT.- Pedals del Comte de Guifré el Pelós (Ripoll)
2023-09-27
”Pedals del Comte de Guifré el Pelós”, pel Bressol de Catalunya.
Trobada: 7.45 h. fent el cafè al Bar, per sortir a les 8.15. Cafeteria C-17, Km. 98 a l’entrada de RIPOLL. (És al costat d’una gasolinera).
Kms: 36-37 aprox
Desnivell: 400 m.
Dinar (opcional) al restaurant de Can Guetes. Que és a la Ronda de Mas d’en Bosch. -RIPOLL. (Hi ha aparcament per bicicletes on es poden lligar).
Menú dia laborable: uns 15 € (a pagar insitu)

Jovent 3.5 .- Bosc de l'Erola
2023-09-30
Escapa’t de la rutina, desconnecta, respira natura i sent la muntanya.
Sortides socials de mitja muntanya adreçades a persones d’entre 36 i 50 anys (any amunt, any avall).
Pots venir sola/a, amb parella, amb amics/amigues.. sigui com sigui, si t’agrada la natura i la muntanya i vols conèixer a altres persones amb els mateixos interessos. Vine amb nosaltres?
Distància: 14,4 km >> Desnivell:+/- 600 m
Comarca: Ripollès (Ribes de Freser)
Itinerari: Excursió circular entre Ribes de Freser i el Serrat que ens permetrà descobrir les extenses pinedes de pi roig i pi negre i gaudir d’àmplies vistes de la vall de Ribes. La major part de la ruta és a l’ombra dels boscos, per l’obaga i amb la fresca dels torrents i les clotades humides. Aquesta excursió ens permetrà conèixer una de les poques zones on encara habita el gall fer, un ocell en perill d’extinció i fortament amenaçat pel canvi climàtic i les activitats humanes.
Inici: Ribes Altes (Ribes de Freser)
Hora i punt de trobada: A les 9:30 h al restaurant El 9 Llac (Ctra. N-260, Km. 128, Campelles), on s’hi podrà esmorzar.
Inici inscripcions: 16 de setembre
Sortida guiada per Alba Rovira, Tècnica d’Esports en Muntanya Mitjana, Guia de muntanya AEGM i UIMLA
Inscriu-te ara!
Preu socis: 20€ – no socis / soci@web: 25€. El preu inclou organització i guiatge.
El transport fins el punt de sortida anirà a càrrec de cada un, es facilitarà l’opció de compartir cotxe.
Vols que t’incloguem al grup de difusió Jovent 3.5? És la forma més fàcil d’informar-te de les properes sortides.
Com fer-ho?

Envia’ns un WhatsApp al 638 94 13 07 demanant que t’incloguem a llista de difusió de jovent 3.5
Afegeix-nos com a contacte (Si no fas aquest pas no rebràs els missatges que enviarem)
I llestos!!
Pots donar-te de baixa d’una forma ben senzilla. Només cal que ens escriguis un WhatsApp dient “baixa grup Jovent 3.5”.

Muntanya.- Pic de Certascan (2853m)Pallars Sobirà
2023-09-30 - 2023-10-01
Dissabte 30 de setembre i diumenge 1 d’octubre
Dissabte al migdia sortirem per anar a dormir al Refugi de la Pleta del Prat amb mitja pensió.
Diumenge ben d’hora pujarem a deixar els cotxes al creuament de la pista de la la Pleta Palomera. Poc després de començar, passarem pel poble de Noarre. Seguirem el riu de Noarre i després el de Guerosos per passar primer per la Pleta Vella i després arribar als Estanys Blaus, on girarem cap a l’est per arribar al coll del Certascan des d’on acabarem pujant al cim del Certascan (2.853m). Des d’aquí veurem a l’altra banda el gran Estany de Certascan. Baixarem pel mateix recorregut.
Nivell de dificultat: Difícil*** (pel desnivell acumulat). Sortida d’alta muntanya
Distància: 16 km >> Desnivell: +/-1.325 m >> Temps efectiu aproximat: 7,5 hores.
Sortida en cotxes particulars a les 15 h. Aparcament del Parc Catalunya, davant del Club de Tenis.
Material: Calçat adequat i roba d’abric per cas de mal temps. Dinar del diumenge.
Preu: Socis/es: 82€ (40€ de viatge + 42€ de refugi) >> soci@web i no socis/es: 94€.
Cal estar federat/ada o bé tramitar assegurança temporal obligatòria (4,5€/dia).
Inscripcions fins el 21 de setembre a ues.cat, app o presencialment a secretaria.
Reunió informativa: Dijous 28 de setembre a les 19:30 h a la UES.
*En cas d’haver d’anul.lar la sortida per mal temps, es perderan els 10€ de la reserva del refugi.
Màxim 16 places
Anar a inscripcions en línia

Orientació.- Participació als Dos dies dels Pirineus. Organitza Xinoxano
2023-09-30 - 2023-10-01

Natura.- Llac petit, però bonic
2023-09-30 08:00 - 15:00 (Europe/Madrid)
L’estranya bellesa del pantà de Can Bogunyà
Un dels llocs més emblemàtics dels voltants de Terrassa és el Llac Petit, al qual accedirem per camps de conreu, amb una flora arvense prou interessant. Passarem pel costat de Can Carbonell, on Joan Cadevall i Àngel Sallent, els autors de la Flora de Catalunya, van descobrir un ullal de mamut. Des del Parc Audiovisual ens dirigirem a la font de la Bardissa, amb bardissa sí, però sense aigua. Tot just iniciada la tardor, encara podrem sentir alguns ocells de bosc, com el pinsà, la merla, el pit roig o el pigot verd.
A les vores del petit embassament, creixen plantes hidròfiles, com el gatell, la càrex pèndula, la boga de fulla estreta i el jonc comú, i hi neden ànecs collverds. Ens endinsarem després a una zona de bosc, seguint el torrent Mitger, i si la climatologia ha estat favorable, podrem observar la raríssima falguereta pèl-roja. Finalment, passant per la misèrrima font de la Misèria, arribarem al punt de partida.
Ens acompanyarà i comentarà la sortida Àngel M. Hernández Cardona, delegat a Terrassa de l’Ateneu de Natura.

Senders.- Senders del Priorat
2023-10-01
La Secció de Senders inicia una nova ruta, aquesta vegada per la comarca del Priorat. Seran 2 etapes caminant per la muntanya del Montsant i 2 etapes per les vinyes de la comarca.
Aquesta primera etapa transcorre entre el petit poble de la Morera del Montsant i el poble de Torroja del Priorat. A mig camí passarem per Escaladei, on tindrem l’ocasió de fer una visita guiada a la Cartoixa.
Es tracta d’un recorregut fàcil al peu de les impressionant roques de la muntanya i per camins tradicionals entre vinyes.
Distància: 15 km // +300 m/ – 700 m de desnivell. Dificultat: baixa
Inscripcions fins el 25 de setembre. Inscriu-te ara!

Excursions matinals per a la Gent Gran.- Riells del Fai
2023-10-03 08:00 - 14:00
Itinerari (actualització): Des de Sant Miquel del Fai, resseguirem el riu Tenes, per un camí bonic que ens portarà per la font de la Pineda i el seu plàtan centenari, gaudirem de gorgs i masos, passarem prop de Riell del Fai i acabarem a Bigues i Riells.
Distància: 6,5 km
Desnivell: +50/-290m

Xerrades obertes sobre temes de muntanya.-Aventura vertical. 40 anys festejant les parets per Armand Ballart.
2023-10-03 19:00 - 21:00
La conferència ofereix un particular repàs a l’escalada en roca de tota la vida, des de l’òptica de un oberturista de noves vies com és l’Armand. Ell explica en viu i en directe les seves imatges. Presencial sala d’actes de la UES.

Senders km 0: de Sabadell al Molí Vermell
2023-10-04 09:00 - 13:00
Itinerari: De Sabadell al Molí Vermell, font de Can Llobateres, el castell de Barberà i els aiguamolls
Distància: 12 km
Punt de trobada: Església de Sant Oleguer – Pavelló Municipal d’Esports a les 9 del matí
Hora aproximada de finalització: 13:30 h
Cal portar aigua, esmorzar i roba adequada a les condicions climatològiques i calçat per caminar.
Activitat gratuïta per a socis/es de la UES
Soci@web i no socis/es: 5€
Amb assegurança d’accident temporal inclosa

Formació.- Taller de Wikiloc
2023-10-04 18:30 - 20:30
Taller complert de Wikiloc
Taller presencial a la seu social de la UES.
Places limitades: 10 assistents.
Horari de les sessions: de 18:30 h a 20:30 h. Sessió de practica, dissabte de 09:00 h a
14:00 h. Assessorament mitjançat grup de WhatsApp fins a 30 dies desprès de
finalitzar el taller.
Duració del taller: dimecres – 4 – 11 – 18 – dijous 19 – i dissabte 21 d’octubre ( 4
sessions i 1 pràctica)
Preu del taller: 50 € socis/es – 60 € soci@web i no soci/es
Inscripcions: a partir del 5 de setembre a la web ues.cat o bé a secretaria
Requisits: Cal portar telèfon mòbil. Ordenador portàtil opcional.
La inscripció inclou assegurança a les sortides pràctiques.
Formadors: Àngel Artigas, enginyer tècnic
Manolo Barcia, tècnic de senders
Objectius
Conèixer el funcionament de Wikiloc -des de la base- com a eina de planificació i
elaboració d’itineraris excursionistes. Crear el teu espai a Wikiloc, trobar l’itinerari
excursionista més adequat al teu nivell i preferències. Veurem tot el que Wikiloc ens
ofereix; com arribar al punt d’inici de un recorregut, que son els filtres, la importància
de la cobertura, quins mapes puc descarregar… Deixar-te guiar per l’aplicació al mòbil i
arribar al teu objectiu amb seguretat és el contingut d’aquest taller pas a pas.
Podràs fer servir a l’aula de formació, durant el taller, el teu portàtil o mòbil i seguir les
indicacions pas a pas dels formadors.
Programa

Que és Wikiloc? Wikiloc es un lloc web per a descobrir i compartir rutes i excursions a la natura a peu, en bici i altres moltes activitats.
Descarregar l’aplicació i primers passos.
Tracks i recorreguts de un excursió.
Crear el meu espai i perfil a Wikiloc.
Buscar la millor excursió per a tu a Wikiloc.
Guardar i organitzar els teus itineraris a Wikiloc.
Planificar les teves excursions a Wikiloc.Publicar i compartir al teu espai de Wikiloc les teves excursions.
Publicar i compartir llocs d’interès i fotografies al teu espai de Wikiloc.
Wikiloc al teu mòbil.
Wikiloc al teu mòbil et guia durant l’excursió.
Que son i perquè serveixen els filtres
Els mapes a Wikiloc. Perquè necessito un mapa?
La fiabilitat dels itineraris a Wikiloc.
Wikiloc on-line i Wikiloc offline. Que és això?
Com passar recorreguts de Wikiloc al GPS.
FAQS

Vídeo.- Premis Miquel Fàbregues de reportatges i documentals
2023-10-04 19:00 - 21:00
1a sessió. Projeccions:
REGIÓN DE MURCIA NATURAL (M) 25 min de José Francisco Calvo – Alcantarilla
TARDOR A LAPÒNIA (V) 15 min de Francesc Monsonís – Barcelona
FUERA DEL ABISMO ( S) 13 min de Jordi Ruiz – Honduras
CABÒRIES D’UN VIDEÒGRAF A LA BLANCA SUBUR (C) 23 min d’Antoni Viñas – UES

Foto.- Exposició col·lectiva al Casal Pere Quart
2023-10-05 - 2023-11-11

Cultura.- Swim smoke (teatre breu)
2023-10-06 19:30 - 20:00
Propostes culturals per acabar (bé) la setmana
Un insignificant detall d’aniversari pot desencadenar les més controvertides reaccions. Un trist encenedor Zippo d’imitació posa a prova l’amistat de dues dones, fa aflorar rancúnies i enveges als vestidors d’una piscina on han anat a posar en forma els seus cossos i les seves contradiccions.
Interpretació: M Antònia Vidal i Anna Vidal
Durada: 30 minuts
Direcció: Lluís Saus
Autor: Francesc Cutchet
A les 19:30 h a la sala d’actes de la UES
Teatre breu
Taquilla inversa però cal inscripció prèvia per control d’aforament.
I en acabar, Taula de Vins amb La Galana.

PROPERES PROPOSTES DELS DIVENDRES
Divendres 10 de novembre, Les Sabates de la Vida, lectura dramatitzada a càrrec de Cristina Olivé i Edu Beltran
Divendres 1 de desembre, Altres contes catalans, lectura dramatitzada a càrrec d’Eloi Duran i Mireia Giraldez, Companyia laMare

Orientació.- Participació Copa Catalana a L'Esquirol. Organitza UEVic
2023-10-07

43a RONDA VALLESANA.
2023-10-08
Enguany tornem al Vallès Oriental i al Parc Natural i Reserva de la Biosfera del Montseny. L’any 2014, en la 35a edició, ja vam visitar el parc per assolir els sostres de la serra, les Agudes i el Turó de l’Home. En aquesta edició entrarem al Parc pel sud, concretament pel municipi de Gualba, on resseguirem la Riera de Gualba, un espai amb grans valors paisatgístics, amb miradors i racons que de ben segur us sorprendran.
La Riera de Gualba ha estat tradicionalment una font natural d’activitat econòmica que encara avui en dia podem veure en l’aprofitament hidroelèctric, les explotacions mineres i el cultiu del suro.
Perquè pugueu gaudir d’aquest entorn natural hem preparat dos itineraris, la ronda curta de 13,4 km i +690, i la ronda llarga, de 17,2 km i 940 m.
Al llarg dels dos recorreguts descobrireu fonts, salts d’aigua, gorgs, miradors com el de la Creu Gran, el famós Salt de Gualba, nombroses alzines sureres monumentals i un ric bosc de ribera on hi creixen espècies com el plàtan, el vern i el salze. També passarem pel Parc Mediambiental de Gualba, un espai natural que ofereix activitats educatives i lúdiques per a tots els públics.
Consulteu tota la informació de la 43a Ronda Vallesana

Orientació.- Participació Campionat de Catalunya de Llarga a les Roques Encantades. Organitza GoExtrem
2023-10-08

Xerrades obertes sobre temes de muntanya.- Telecomunicacions d’emergència a muntanya. Com comunicar-se en zones sense cobertura de telefonia mòbil
2023-10-10 19:00 - 21:00
A càrrec de Axier Baez, tècnic informàtic; Sendoa Ballesteros, infermer d’urgències i Ander Izquierdo, enginyer informàtic. Els tres son muntanyencs i radioaficionats bascos, autors d’ un estudi sobre aquest tema publicat a la revista Barrabés. En la seva ponència ens explicaran com ens podem connectar en cas d’urgència i quan no tenim cobertura de xarxa mòbil.

Vídeo.- Premis Miquel Fàbregues de reportatges i documentals
2023-10-11 19:00 - 21:00
2a sessió. Projeccions:
LA MUGA (M) 17 min de Martí Arañó – Sant Cebrià de Vallalta
MATÍ D’ ESGRIMA (M) 10 min Antoni Viñas – UES
KALAALLIT NUNAAT, TERRA INUIT (M) 5 m de Laura Mariné – Tarragona
EL KALA (S) 20 min de Diego Pérez – Logroño
SANTORINI, EL PARADÍS DEL PARKOUR (M) 20 min de Biel Macià – Manresa

3a Trobada FEEC Vegueria del Vallès
2023-10-12 09:00 - 13:00
3a Trobada d’entitats excursionistes de la Vegueria del Vallès de la FEEC
Trobada familiar, inclusiva i festiva
Ermita – Casa del Puig de la Creu
5,74 km // -/+ 299 m de desnivell
Durant el recorregut descobrirem diferents cabanes de pedra seca, que formen part del patrimoni de Castellar del Vallès.
En arribar al Puig de la Creu, farem una visita guiada. Seguidament, coca de Castellar i vi bo per a tothom. Per acabar, la coral del Centre Excursionista de Sant Feliu de Codines ens oferirà un petit repertori de les seves cançons i tots plegats cantarem el cant dels adéus.
Sortida a les 9h del matí, des del restaurant de Can Petasques (Castellar del Vallès)
Si hi voleu participar, envieu-nos un correu a info@ues.cat abans de l’11 d’octubre

Senders.- GR 210 ruta del Ter: de Girona a Cervià de Ter
2023-10-14
L’excursió comença a la Devesa de Girona i, després de superar les infraestructures viàries i els camps agraris periurbans, recuperarem la tranquil.litat del caminant.
El riu Ter, al seu tram mitjà i baix, s’amaga entre una densa vegetació i bosc de ribera on predominen les plantacions de pollancres, plataners, àlbers i salzes. L’aigua circula amb lentitud i afavoreix la formació d’illes on els ocells aquàtics s’estableixen, sigui en migració, sigui nidificant.
Tot seguint la Via Verda que connecta Girona amb Sarrià de Ter, passarem davant de l’església parroquial i continuarem el camí al costat de l’abric prehistòric del Cau de les Goges, fins a arribar al Monestir de Santa Maria a Cervià de Ter.
Itinerari: Girona (Fontajau) – Pont de la Barca – Vies Verdes del Tren Pinxo – Pont de l’Aurora – Sarrià Hinojosa Paper – Sarrià de Ter – Esglèsia de Mare de Dèu de la Misericòrdia – Sant Julià de Ramis – Antic Priorat de Sant Vicenç de la Roca – El Cau de les Goges – Veïnat del Plà – Medinyà – Riera de la Farga – Cervià de Ter.
Distància: 16,78 km i + 390 / – 716 de desnivell.
Hora i lloc de sortida en autocar: 07:00 h – davant l’Hotel Sabadell
Es recomana portar: aigua, esmorzar, dinar, 2 bastons i roba adient.
Cal estar federat o tramitar l’assegurança temporal
Inscriu-te ara!

Tardor a la Vall de Baztán
2023-10-15 08:00 - 2023-10-20 17:00

Marxa Nòrdica.- Collsuspina - Coves del Toll
2023-10-15 08:30 - 14:00
Distància: 12 km – Desnivell +/- 191 m
Punt de trobada i sortida de l’activitat:
1ª Opció: 07:15h Aparcament de la Plaça de les dones del tèxtil
2ª Opció: 08:30h Aparcament públic. Carrer Major nº4 – Collsuspina
Es podrà fer una visita guiada a les coves prehistòriques del Toll.
Esmorzar a l’àrea de pícnic de les coves
Hora aproximada d’acabament de l’activitat a les 13:30 h
Porteu tacs pels bastons, tram del camí asfaltat.
Preu socis 5 € Preu socis web i no socis 10 €.
Preu visita a les coves 5€ per persona per grup de 20 o més.
Pagament al fer la inscripció.
Activitat oberta a tothom que practica marxa nòrdica.
Cal tenir la modalitat A de la llicència federativa o bé tramitar una assegurança temporal de dia.
Inscriu-te ara!

Cafès Científics.- Els mamífers del Vallès
2023-10-17 19:00 - 20:30
Els mamífers del Vallès, a càrrec de Quel Vilalta, biòleg.
Organitza: ADENC, Associació per la Defensa de l’Estudi de la Natura a Catalunya
Aquest estiu del 2022 un grup de joves biòlegs i ambientòlegs voluntaris de l’ADENC van participar a la creació d’un Atles de mamífers de Catalunya, fent el mostreig al Vallès. Voleu conèixer els resultats que en van obtenir?

Quel Vilalta és biòleg i membre del grup de mamífers de l’ADENC.

Les excursions del dimecres.- Els Bufadors de Beví des de Montesquiu
2023-10-18
Distància: 14 km
Desnivell:+/- 600 m
Comarca: Osona
Itinerari: La serra de Bufadors es troba situada en una zona de mitja muntanya, envoltada per boscos caducifolis, entre els municipis de Ripoll i Santa Maria de Besora, al límit de les comarques d’Osona i el Ripollès. La seva principal singularitat són els bufadors, uns avencs formats per l’esfondrament de roques que en dies amb important gradient de temperatura sembla que bufin, d’aquí ve el nom de Bufadors.
L’excursió que us proposem comença al castell de Montesquiu i ens conduirà fins als Bufadors de Beví passant per les Planeses, el torrent de les Dous i la petita ermita de Sant Moí. Durant el recorregut gaudirem del cromatisme de colors de tardor dels boscos del Parc del Castell de Montesquiu, de les rouredes, les pinedes de pi roig de les obagues i les fagedes dels racons més ombrívols i humits.
Inscriu-te ara!

Vídeo.- Premis Miquel Fàbregues de reportatges i documentals
2023-10-18 19:00 - 21:00
3a sessió. Projeccions:
ALBÀNIA. ALPS DINÀRICS i CIMS BALCÀNICS (M) 24 min d’ Àngel Artigas – UES
KERALA (V) 17 min de Joaquim Clos – Barcelona
L’HERMITAGE (C) 12 min Isabel Hernández – UES
OCCITÀNIA(DELS CÀTARS AL CANAL) (C) 25m de Ramon Font – Castelldefels

BTT.- Ardèvol (Alta Segarra)
2023-10-19
RECORREGUT PER L’ALTA SEGARRA
36km – desnivell: 650 m
Dificultat: Mitjana.
Hora i punt de trobada: A les 8:30 h. a Ardèvol (Can Bosch)
És obligatori portar casc, càmera de recanvi, manxa i eines bàsiques.
Cal estar federat/ada o tramitar una assegurança temporal de dia (4,5€)
Socis/es: 17€ // soci@web -no socis/es: 22€ (amb dinar)
Socis/es: 2€ // soci@web – no socis/es: 7€ (sense dinar)
El preu inclou el dinar,beguda i cafè a l’esmorzar
Inscripcions fins el dilluns 16 d’octubre
Reunió informativa: dilluns 16 d’octubre a les 20h a la UES.
Places limitades a 14 persones
Més info: btt@ues.cat

Cultura.- Castell de Cardona
2023-10-21 08:00 - 17:00
Visita: Comencem a trobar vestigis de l’imponent castell de Cardona al voltant de l’any 880. Durant l’edat mitjana va ser la residència dels senyors de Cardona. Segles i segles d’història
s’amaguen dins d’aquesta fortalesa inexpugnable en què hi ha, també, l’excepcional col·legiata de Sant Vicenç, joia del romànic llombard català. Reviurem setges, batalles, traïcions i cruels
empresonaments, i descobrirem per què els senyors de Cardona eren anomenats els Reis sense Corona.
Caminada: La ruta serà un recorregut de 2.30 / 3 h i de 7 km, amb 290 m de desnivell positiu i 200 m de negatiu. Ens permetrà conèixer la vall Salina. Començarem al Parc de la Muntanya de
Sal (on ens deixarà l’autocar) i, per corriols i camins enmig del bosc, visitarem el mirador de la Bòfia de la Sal Roja i caminarem per antigues feixes.
Esmorzar: Abans d’arribar a Cardona pararem a un bar de la carretera.
Dinar optatiu:Restaurant La Bauma . Menú tancat a triar quan es faci la inscripció. Tindrem un xarrupet de ratafia, gentilesa de Ratafia Bosch!
Horari: Sortida a les 7 h de la plaça de les Dones del Tèxtil, tornada a les 19 h aproximadament
Inscripcions del 9 al 18 d’octubre
Important: Recordeu que per participar a les activitats cal estar federat o fer l’assegurança al moment de la inscripció.
És recomanable portar bastons, calçat adequat i estar alerta de la meteorologia, per tal de no tenir sorpreses.

Famílies.- Sortida a buscar rastres d'animals ANUL·LADA
2023-10-22
Us heu preguntat mai quan aneu per la muntanya de qui és la ploma que heu trobat, qui ha deixat aquesta petjada la nit abans, quin animal fa aquest tipus de deposicions…. veniu amb nosaltres a aquesta sortida on un educador ambiental ens ensenyarà i ajudarà a reconèixer els diferents tipus de rastres que deixen els animals a la natura (petjades, nius, banyes, rastres de menjar, pèl, excrements, plomes…) i amb una mica de sort…. en podrem trobar!
Lloc de sortida: Plaça de les dones del tèxtil
Hora: 8h
Preu:

Famílies amb un membre soci: 22€/persona
No socis: 27€
Nens no socis menors de 7 anys: 22€.

Places limitades, oberta a tothom
INSCRIU-TE ARA!
